text: [{"text_idx": "#000002", "text": "I\u0301 vetur skriva\u00f0i eg tv\u00e6r greinar um oldboys og oldgirls li\u00f0ini hja\u0301 Neistanum og Kyndli, sum 1981 ha\u0301ti\u0301\u00f0arhildu 25 a\u0301ra f\u00f8\u00f0ingardagin hja\u0301 Kyndli. Nu\u0301 havi eg fingi\u00f0 felagsmynd av mansli\u00f0unum hja\u0301 Kyndli og Neistanum senda fra\u0301 O\u0301la Hansen, og felagsmyndin skal sja\u0301lvandi a\u0301 heimasi\u0301\u00f0una. No\u0301gvir av monnunum eru ikki millum okkum longur, men eftir liggur sto\u0301rt arbei\u00f0i, sum teir gj\u00f8rdu og slo\u0301\u00f0u fyri i\u0301 fel\u00f8gunum. Ni\u00f0ast er grein, sum eg skriva\u00f0i um oldgirls kvinnurnar hja\u0301 Kyndli og Neistanum."}, {"text_idx": "#000003", "text": "Li\u00f0myndin omanfyri er fra\u0301 1981, ta\u0301 i\u00f0 Kyndil fylti 25 a\u0301r. Neistasp\u00e6lararnir a\u0301 myndini sp\u00e6ldu flestir i\u0301 50-a\u0301runum, men sp\u00e6lari sum Mortan M\u00f8rk, sa\u0301li, sp\u00e6ldi eisini i\u0301 40-a\u0301runum, og Johnny Reinert og Bjarni Johansen sp\u00e6ldi eisini fyrst i\u0301 60 a\u0301runum. So er onkur, sum spyr, hvi\u0301 Torbj\u00f8rn Mikkelsen, sa\u0301li, er a\u0301 myndini og er farin i\u0301 bla\u0301an bu\u0301na. Ni\u00f0ast er eisini grein av old girls li\u00f0unum hja\u0301 Kyndli og Neistanum, sum eisini sp\u00e6ldu i\u0301 1981. Myndin av kvinnuli\u00f0num hevur a\u0301\u00f0ur veri\u00f0 a\u0301 heimasi\u0301\u00f0uni, men myndina av old boys monnunum hja\u0301 Neistinum og Kyndli, fekk eg sendandi fra\u0301 O\u0301la Hansen. Myndina havi eg ikki s\u00e6\u00f0 a\u0301\u00f0ur."}, {"text_idx": "#000004", "text": "B\u00e6\u00f0i Kyndil og H71 eru sprottin u\u0301r Neistanum, og ta\u00f0 vo\u0301ru ungfo\u0301lk, sum hildu til i\u0301 Losjuni, sum stovna\u00f0u Kyndil i\u0301 1956. Fleiri go\u0301\u00f0ir sp\u00e6larar millum anna\u00f0 Torbj\u00f8rn Mikkelsen, Petur Sigurd Rasmussen og Hannis Jacobsen fo\u0301r ta\u0301 u\u0301r Neistanum i\u0301 ny\u0301ggja felagi\u00f0. A\u0301 25 a\u0301ra f\u00f8\u00f0ingardegnum sp\u00e6ldi Torbj\u00f8rn vi\u00f0 si\u0301num gomlu li\u00f0fel\u00f8gum."}, {"text_idx": "#000005", "text": "A\u0301 myndini er Henning Eysturoy, sa\u0301li, sum i\u0301 fleiri a\u0301r var forma\u00f0ur i\u0301 Neistanum. Hann og E\u00f0in Sl\u00e6ttesen l\u00f8gdu no\u0301gvar ti\u0301mar i\u0301 felagsskapin, sum vit ungu fingu gle\u00f0a av. Sjey sp\u00e6larar a\u0301 myndunum eru ikki millum okkum longur. (Vagnur)"}, {"text_idx": "#000006", "text": "U\u0301r myndasavninum \u2013 Neistakvinnur og kyndilskvinnur a\u0301 25 a\u0301ra f\u00f8\u00f0ingardegnum hja\u0301 Kyndli i\u0301 1981"}, {"text_idx": "#000008", "text": "Stuttligt at si\u0301ggja myndina av \u201cold girls\u201d kvinnunum, sum Evald Larsen to\u0301k a\u0301 25 a\u0301ra f\u00f8\u00f0ingardegnum hja\u0301 Kyndli. Hetta var i\u0301 1981. Tu\u0301 minnist aftur kvinnurnar, sum stri\u0301ddust a\u0301 gru\u0301sv\u00f8llinum i\u0301 Gundadali. Neistakvinnur h\u00f8vdu vunni\u00f0 fleiri meistaraheiti i\u0301 50-a\u0301runum, men nu\u0301 fo\u0301r fram \u00e6ttarskifti a\u0301 neistali\u00f0num, og li\u00f0i\u00f0 var ikki no\u0301g gott at enduvinna meistaraheiti\u00f0. I\u0301 1960, 1961 og 1962 vann S\u00f8ljan u\u0301r Sandava\u0301gi, i\u0301 1963 VI\u0301F, i\u0301 1964 Kyndil, i\u0301 1965 S\u00f8ljan, Neistin i\u0301 1966 og 1967 og VI\u0301F i\u0301 1968."}, {"text_idx": "#000009", "text": "Eg hitti So\u0301lruna Klein, sum sp\u00e6ldi vi\u00f0 kyndilsli\u00f0num i\u0301 60 a\u0301runum og var vi\u00f0 at vinna Fm-heiti\u00f0 i\u0301 1964. Hon seg\u00f0i fra\u0301 stuttligari hending um Sa\u0301ru Hansen, sum var u\u0301rm\u00e6lingur a\u0301 v\u00f8llinum og alti\u0301\u00f0 sp\u00e6ldi i\u0301 longum buksum. Venjarin hja\u0301 Kyndli Viggo i\u0301 Sto\u0301rustovu vildi vera vi\u00f0, at Sa\u0301ra ikki hev\u00f0i loyvi at sp\u00e6la i\u0301 longum buksum, so hann nokta\u00f0i kyndilskvinnum at sp\u00e6la dystin. Men alt sp\u00e6ldi to\u0301 v\u00e6l av, ti\u0301 do\u0301marin skar i\u0301gj\u00f8gnum og seg\u00f0i, at sp\u00e6ldu kyndilskvinnur ikki, so var dysturin taptur."}, {"text_idx": "#000010", "text": "Og dysturin bleiv sp\u00e6ldur i\u0301 \u00f8llum go\u0301\u00f0um. A\u0301 myndini er Olga Frederiksen, sum veruliga setti si\u0301tt fingramerki a\u0301 f\u00f8royskan hondbo\u0301lt. Hon var sto\u0301r og sterk og hev\u00f0i sp\u00e6lt a\u0301 h\u00f8gum st\u00f8\u00f0i i\u0301 Danmark. I\u0301 fleiri a\u0301r var hon a\u0301liti\u00f0 a\u0301 kyndilsli\u00f0num. Kvinnurnar a\u0301 myndini eru ikki javngamlar og sp\u00e6ldu ti\u0301 ymisk ti\u0301\u00f0arskei\u00f0 a\u0301 hondbo\u0301ltslei\u00f0ini. Summar i\u0301 40 a\u0301runum og summar i\u0301 50 a\u0301runum. (Vagnur)"}]